ระทึก! ไฟไหม้โรงงานบรรจุแก๊ส คลอง 5 จนท.คุมเพลิงได้แล้ว
ระทึก! ไฟไหม้โรงงานบรรจุแก๊ส “แลบแก๊ส (ประเทศไทย)” ย่านคลอง 5 ระเบิดดังไปไกลถึงพื้นที่คลอง 4 ล่าสุดเจ้าหน้าที่ควบคุมเพลิงได้แล้ว
ระทึก! ไฟไหม้โรงงานบรรจุแก๊ส “แลบแก๊ส (ประเทศไทย)” ย่านคลอง 5 ระเบิดดังไปไกลถึงพื้นที่คลอง 4 ล่าสุดเจ้าหน้าที่ควบคุมเพลิงได้แล้ว
25 ม.ค. 2566

ผู้สื่อข่าวรายงานว่าวันนี้ (25 ม.ค.66) เมื่อเวลาประมาณ 13:00 น. ที่ผ่านมา ได้เกิดเหตุไฟไหม้ โรงงานบรรจุแก๊ส บริษัท แลบแก๊ส (ประเทศไทย) จำกัด ใกล้เคียงวัดปัญจะ ถนนเลียบคลอง 5 อ.คลองหลวง จ.ปทุมธานี และลุกลาม ส่งผลให้เกิดกลุ่มควันลอยฟุ้งทั่วพื้นที่โดยรอบ มีเสียงระเบิดดังขึ้นเป็นระยะๆ ซึ่งประชาชนได้ยินเสียงระเบิดดังไปไกลถึงพื้นที่คลอง 4
สำหรับความคืบหน้าล่าสุดเจ้าหน้าที่ดับเพลิงเริ่มควบคุมเพลิงได้ ส่วนสาเหตุของการเกิดไฟไหม้ครั้งนี้ยังหาข้อสรุปไม่ได้ต้องรอให้เจ้าหน้าที่เข้าไปตรวจสอบอีกครั้ง
ทั้งนี้บริษัท แลบแก๊ส (ประเทศไทย) จำกัด เป็นธุรกิจประกอบกิจการผลิต จำหน่าย นำเข้า ส่งออก ก๊าซทุกชนิด ในห้องแลบประเภท 1.ไนโตรเจน 2.อาร์กอน 3.คาร์บอนไดออกไซด์ 4.ออกซิเจน 5.ฮีเลียม 6.บิวเทน 7.มีเทน ชุด PPE ชุดดับเพลิง SCBA ส่วนมากเป็นสารมีมีผลต่อระบบทางเดินหายใจ อาจทำให้หายใจลำบาก คาดความเสียหายในครั้งนี้เกือบร้อยล้านบาท